
“od. II. U Kalači 


Sta hoće Jugoslaveni? 


Biogradski list , Vidov Dan“ u poslidnjim jednim 
broju svom, doneo je jedan poučni članak o Slaven- 
stru i hegemoniji ruskoj. Znamo da isti čla- 
nak neće ovdašnji ni nimačko-židovski, ni magjarski 
novinari spomenuti, jer ovi hotimice plaše opće mnije- 
Dje sa strašilom panslavisma. 

Radi naših štioca, osobito pak za ljubav naše bu- 
njeračke 1 šokačke inteligencije, koja je tendenciozno za- 
strašena od svoga narodnog imena, saopćavamo pome- 
nuti članak od riči do riči : 

Jedan Bugarin u Moskvi — veli naš velecinjeni 
drugar , Vidov Dan“ — pridao je javnosti jednu bro- 
šuru (knjižicu) o slavenskoj stvari, koju je poštovani 
cetinjski (crnogorski) list pritresao, poprativši je u op- 
će simpatijama. Samo jednu misao Bugarina list , Crno- 


> gurac* ne prima i izražava se o njoj ovako :“ 
4 ši 


» Pisac one brošure — kaže crnogorski list — 


o» malazi spasenje slovenskim narodima u federaciji, SaVe- 


zu, pod begemoniom Rusije kao prve silne i samostalne 


> državo slovenske, Mi se tu razstajemo s našim Bugari- 
onom, ostavljamo ga da, ako hoće, i dalje Krojovida. rič, 


koja nema Suša lat, a mi ćemo pod za- 
taru potpune samostalnosti narodne.. 

> Njegovo pripuručivanje Rusije za Sardiniju našeg spa 
sanja ruske hegemonije nad ostalim Sreli kao 

kadra da razbije udruženje snage naše... 
Borba je naša za šta? Za potpunu slobodu, za 
potpunu samostalnost.“ 


,Radujemo se — veli poštovani , Vidov Dan“ — 
što je vele poštovano glasilo krševitog gnjizda srbske 
slobode dalo takva dostojanstvena izraza načelu, koje 
je imovina onog dila srbskog naroda, koji umi da misli, 
i mozga, Pomo je budućnost narodna prva a1 poslidnja 
cil svih borba, svega truda 1 rada.“ 


Slovensku moralnu uzajmnost ni jedan slave-, 
nin ne može odbaciti : u njoj mi svi vidimo zoru pri- 
hodnicu uskrsa čisto slovenske kulture, koja je politič- 
nom historijom našom prikinuta i u grob svaljena. Naši 
naučnjaci, naši umitnici, naši učitelji — svi ljudi od 
uticaja i značaja na polju umnom i moralnom moraju 
biti pioneri . priporodjaja = staro-slovenske = prosvite, 
od koje još ima toliko važnih tragova u životu 1 preda- 
njima svakog slovenskog plemena. Ovo uvirenje živi i u 
nama, i mi ćemo ga od _ sad kao i do sada_svima srid- 
stvima, koja nam na razpoloženju stoje braniti, a i po 
krugovima nasih štioca širiti“ 

Ali — ito ćemo s potpunom  lojalnošću i otvo- 
renošću izreći — tu mora biti i kraj parnici 
stopljenja različitih slovenskih naroda 
u jedno tilo. MHistoričko-politični život, koji je 
spoljašnji izraz narodne ličnosti, mora kod svakog slo- 
venskog naroda pokretati se na osovini zasebnih svoj- 
stava 1 Prava,.na nenokolebliivoiv osnovi. »«natnuna.-ala_ 

bode i samostalnosti“ kao što se naš mlogo poštovani 
cetinjski drugar lipo izražava.“ 

Ova naša politička viroispovid, na .sriću svih in- 
teresa naših, nalazi na balkanskome poluostrvu odveć 
mlogo pristalaca i pobornika. Prvi javni list u pleme- 
nitoj Crnoj Gori, najmirodavnije novine mlade svisne i 
izobražene Bugarske, najnadležniji organi javnog miš- 


* ljenja u Srbiji — u svima ovim ogledalima narodnog 


srbsko-bugarskog mišljenja oličava se jedna ista mi- 
Sao, koja se daje svesti na ono nikoliko riči. 

Mi od srca hoćemo umnu slovensku uzajmnost, ali 
svoju potpunu slobodu i samostalnost ni- 
kome i ničemu za ljubav žrtvovati neće- 
mo ine možemo. Srbo-bugarin ne poznaje nikak- 
va druga gospodara nad sobom osim sebe sama. O he- 
gemoniji, o pridaji vlasti nad sobom kome drugome — 
ma ovaj drugi bio naš brat Rus — naš srbo-bugar- 
ski narod ne će ne samo da zna, već ne će da 
čuje ni pripovidati o tome. Svakome onom, 
koji mu svituje da pripozna hegemoniju rusku, Srbo-bu- 
garin, ma kakvih inače načela bio, odgovoriće to isto, 
što je , Crnogorac“ bratu moskovskome Bugarinu od- 
govorio, t. j. »da je ovo pogriška, koja može 
da razbije udruženje snage naše.“ Nema ni 
najmanje sumnje, da pre nego što bi Srbo-Bugari pri- 
stali da svoj vrat metnu u nov jaram, oni bi vo- 
lili snositi još Za niko vrime jaram stari: 
ovaj je istrošen i mora se skoro razprskati, dok onaj 
kao novi bio bi jak i dugog vika. Svaki 
brat slovenin, koji svakom slovenskom narodu želi istu 
samostalnost, kao ruskome, mora razkrstiti s onim 
»Veliko-Rusima“ koji bi volili svoju hegemoniju 
(što je tek pozlaćen privod riči ,podjarmljenje“) pošto 
po to razširiti na sva slovenska plemena. Mi ponovlja- 
mo : svaki Srbo-bugarin voli i poštuje brata Rusa, kao 
slovenskog sunarodnika svog; ali protivu onog 
Rusa koji bi htio svoju hegemoniju nad 
našim narodom razširiti, kao što je n. pr. 
učinio sa starim slovenima Novogroda, 
Iskoka, i drugim, mi bi listom ustali kao 
protiv neprijatelja naše,nama svima dra- 
ge,i svete narodne budućnosti. 

,Naš brat moskovski Bugarin zaista bi mlogo bo- 
lje odgovorio interesima svog naroda a i onima sveslo- 
venske stvari, kad bi izvisne vrste Rusima kazao : 
» Ostavite se svojih težnja, da gospodarite nad drugim 
slovenima : jer ovi hoće da su slobodni i samostalni kao 
i vi!“ Kad on pak sideći u Moskvi daje se upotribiti 
za oružje političnih panslavističkih težnja, nike nama 
dobro poznate gospode, koji pri drugim prilikama i sa- 
mi vele da su ,Rusii presvega rade za ruske interese“, 
to on onda mora biti spreman da čuje od svakog slove- 
nina iste reči, koje mu je i ,Crnogorac“ izrekao. Imi 

ćemo mu zajedno s našim crnogorskim drugarom kazati: 


»A naša borba za što je?“ Jamačno ne zato, da posli 
budnemo sluge gospodarove, da prominimo ime ugnje- 
tača! Mi hoćemo da se borimo ,za potpunu slo- 
bodu, za potpunu samostalnost“! 


DOMAĆI POSLOVI. 
JAVNA PROŠNJA NA SVUKOLIKU ČASTNU GOS- 
PODU BUNJEVAČKE I ŠOKAČKE UČITELJE! 


Sz-Istvin, 17-ogSvibnja. Prije nego što bi 
moju prošnju pridstavio, izvolite mi dopustiti, da vam 
javim draga gospodo i uzroke, sbog kojih sam ovo činiti 
prisiljen. Najprvo pak izpovidam, da izmedju sviu čla. 
naka, koji u B. S. Novinak izlaze, najradije štijem član- 
ke pisane o školskih odnošajih. U to ime dakle neka mi 
dopusti častni gospodin i naš vrli prijatelj ,,Bunjevac“ 
da mu javnu i toplu zahvalnost izkažem na njegovi 
spisi, s kojima najviše on nastoji školu s bunjevcemi 
šokcem omilovati i školske odnošaje njimi razjasniti. To 
bo jei moja najgorljivija želja, da se naš rod jedanput 
već bolje prihvati škola, da za svoju diku drži svaka b. 
š. obćina, ako su joj škole lipe i uredne al ujedno i pune; 
da je ponosna, ako nastoji svoje učitelje valjano nagra- 
diti i njima sa svojim stanjem što veću zadovoljnost na- 
baviti. 

Ali dok to sve naš šokac i bunjevac uvidi, kako 
mu se valja prama školi ponašati, donle se još mlogo 
koješta mora o tom razjasnivati. Ta to uvidjenje neman- 
jka samo kod našeg roda, nego i kod drugih. A nama ni 
onako nije baš na prosto; osobito gdi smo pomišani s pu- 
kom drugog jezika, kolike _ondi borbe moraju biti, dok 
kojekake spone razriše i pripone svladaju, pa i to samo 
ondi, gdi ima take inteligencie u nas, koja je kadra što- 
god za korist roda ma i borbom izraditi. 

Na primer kod nas su školske sidnice bunjevački 
članovi odmah u prvoj javnoj sidnici izjavili, da želei 
zahtivaju, da dica bunjevačka početne (elementalne) na- 
uke na svom maternjem jeziku dobivaju; to se je rado 
primilo i obećalo od sviu, ali ta želja, dapače sidnička 
naredba ni do danas nije oživotvorena, a tomu skoro će 
već dvi godine proći od kako se je ta izjava sidnika bu. 
njevačkih učinila, pa i od onud je već dosta pripiranja 
bilo o tom, nu osim obečivanja s drugim nam nisu još 
želju izpunili, niti možemo biti zadovoljni kako se bunje- 
vačka dica uče, u prkos tome, što u našem selu znatnu 
većina tojest : tri petine stanovnika starosidioci bunjevci 
čine. 

Do prošaste godine imali smo dvi škole; u jednu 
su išla muška, a u drugu ženska dica, pomišana bunje- 
vačka i magjarska; cure nam je od početka isti jedan 
učitelj i ujedno kantor učio, s kojim smo i zadovoljni, a 
muška su nam dica za 15—16 godina već tri učitelja 

prominili, sa svakojim a osobito _P. R. bili smo zadovolj- : 
ni, nego sa sadašnjim, koji je četvrti, ne možemo biti za- | 
dovoljni; kod ovoga su bunjevačke knjige otišle na gre- i 


du — pod tavanice. 


Kada se je prošaste jeseni po naredbi školskih za- | 
kona, za mušku dicu još jedna dvoraua otvorila i još | 


jedan učitelj postavio, mišljasmo, da će se polag mnogih 


obećanja toj našoj nesrići doskočit; ali se gorko priva- | 
rismo. — Jedni htidoše do duše, da se dica bunjevačka | 
razljuče od magjarske, što bi po mom mnenju uz mloge | 


razloge boljei bilo; e, al drugi — tojest oni, koji bi 

btili, da kad jedno, pleme dižu u prosviti, onda drugo da 
odtisnu u ponore vikovite gluposti — rekoše, da se baš 
mora magjarski učit, jer zakon tako zahtiva, bunjevački 
pak samo štogod, na primer : molit se. A naš _bunjevac 
je blag i popuštan, tako i naši sidnici. Oni radi sloge i 
sklada i radi nade koju su im s novi obećanji razbudili, 
popustiše, da dica i odsele pomišana idu u školu, pak da 
ge na obadva jezika uče; ali se pokajaše, što se nisu prav- 
dei pravice čvrsto držali, buduć im se popuštanje zlo 
uživa; s veoma malenom iznimkom je tako i sad kao i 


prije. (Slidi.) 


KUĆNI POSLOVI. 


Sa Šumbrega na Spasovo. Nije tomu dav- 
no što sam prije 14. danah u osobnom poslu putovao do 
Baje. Malen al za mene odista važan put. 

S jednim priateljem, koji je takodjer u Baju puto- 
vao, od Zumberka stignuvši do Dunava, tu sam sio na 
dojadrivšu parnjaču. Na radost u njoj spoznam biserni 
niz drugova još od školske mladjane svoje dobe. Spoz- 
nam medju njimi i takovih, koji su nikoč kao djaci bili 
vatreni rodoljubi, a danas se iznevirili svetoj zadaći 
domoljubja. Okom sam ih prošibao, te ustao i desnicu 
pružio onoj hrabroj četi, koja sa mnom vojuje za slobodu 
1 ravnopravnost svih ugarskih narodnosti. 

S poznani_sismo u okrug; pismo čašu piva i po- 
veamo rič žestoku o današnjem stanju krune Stipanove. 
To u nike nekavice složismo misli u rukovet ričih : da 
Bog blagoslovi složnu i kripku domovinu! Caše se kuc- 
nu, srca se priliju, a jnnačka pisma : 

Složno! složno! braćo mila — po Slaviji slavnoj! 

Nek nas vodi naša vila — zori obećanoj! i. t. d. 

Ta junačka pisma zaori ladjom i povitarjem širom 
ladna Dunava, A sve živo bivše na brodu sgrnulo se, da 
vidi veselo družtvo : srid Ugarske slavenske sokole. 


Medjutim dok smo se tako veselili Zmirkao je na 
našu prostodušnost čovik u godinah sidivši na klupi i 
prikučivši se k nama s protivne strane zaviknuo ježevito 
nakostrušen : živio _ car! — Zivio kralj! viknusmo mi. 
No! ne — reče on : živio ruski car! 

Vidivši da imamo s mahnitim čovikom posla, pus- 
tismo ga blebetati; al u taj hip pomoli mu se iza ledjah 
čovik umireniji, našemu družtvu prijatniji, bio je on pri- 
jatelj Slavena — rodom Magjar. Lagano i razborno za- 
ćemo rič po rič o sadašnjoj situaciji, kojoj budućnost 
on zaključi ovako : 

Nedavno se, gospodo moja! poradovao nitko izbo- 
rom današnjim u gradjanskoj Hrvatskoj i Slavoniji u 
Antunovićevih novina. I ja sam za to, netajim, da tro- 
jedna kraljevina nebude ugarska služkinja, nego ravno- 
pravna sestra. Al dodje li na kormilo narodna stranka u 
zagrebačkom saboru, poražena je današnja situacija 
Ugarske. Uz nju bo će prionuti Sedmogradska, njezini 
Slovaci i ugarski Srblji i livicom peštanskoga sabora pri 
dogodišnjih izborih pomožena — nastaje za nas kritično 
doba, što ga ja ozivam razsulom. Covik sam, kako vidite, 
već u godina Deakovih, proživio sam zla više neg on 
tam, nu uvik sam to _ želio, da se narodu pusti slobodna 
volja; jer pritisnućem narodne svisti razvaljuje se jaz, 
u koj se za godinu dvi _strmoglavljuje sav pressijom iz- 
vedeni radi, takvoj državi, kakva je danas žalibože moja 
domovina Ugarska, jedan dušmanski udarac dosta je za 
so godina. — Ja ge, iskreno budi rečeno, ne bojim siver- 

na kolosa, koliko nimačkoga zmaja. Ovaj će, uz ovakovi& 
povirovnu prama Bismarku politiku, prije il posli progu« 
tati zemlje do Sinjega morja, nebude li kitajskim zidom 
izdovoljeno oprlo se čehastvo. Segnutiće i za sjajnim na- 
šim vladarom, koj će se uteći Budim-Pesšti; prikrilit ce 
Ugarsku nepripravnu i razdornu, koja ce i najposli, ne- 
budemo li sa slavenskimi narodi u samoj Ugarskoj izmi= 
reni i izjedinjeni, podpasti ruskoj vlasti. A njene gvoz- 
dene ruke, svidoči Poljska, čuvaj nas Bože! Dao Bog, da 
se izmire Nimci, Česi i Poljaci! da se izjedine i ljubavju 
ogrle Magjari, Hrvati, Slovaci, Srbi i Rumunji! 

Tronut ovim ričmi razglobio sam ja ovomu vred- 
nomu starini nesamo historičko pravo trojedne kralje- 
vine napram Ugarskoj, neg i naravno pravo narodnosti 
ugarskih naprama magjarskomu plemenu. I izjavio sam 
ujedno želju, da umine ono nepovirenje slavensko prama 
Beču i Budim Pešti, da nestanu agitacije i razdori pro- 
izlazeći od samih vlada, da se pusti ustavna rič slobode 
u govoru i pismu, da se postave o čelo narodah ustavne, 
narodne, od saborah odvisne, izborne zakonite vlade, da 
pristane supremacija jednoga naroda nada drugim, da 
se otvore županijske skupštine, uvaži ravnopravnost je- 
zika u svih municipijah, pusti slobodan glas naroda, uz 
krisi cilokupnost trojedne kraljevine, povrate domo« 
branci hrvatski u trojednu kraljevinu ko naši što se vra- 
ćaju u Ugarsku, Krajina svojim pravom i glasom na 
zagrebačkom saboru da se provincializuje, vlada hrvat- 
ska saboru Trojednice ko ugarska saboru ugarskomu 
bude odgovorna, novci hrvatski da ostanu tamo ko ugar- 
ski kod nas — nigdi milost, svud pravica i jednakost da 
vlada, onda smo umireni, onda složni —- nerazdruženi, 
jaki i nepobidivi. To i tako hoće hrvatska narodna stran- 
ka, koja po sadanjih već izborih sudeć velikom većinom 
nadvladaće u dvojednoj kraljevini. — Nebude li ovako, 
čekaju nas tužna francezka vrimena, di nam svim jao! 

S toga slogu, ljubav, bratstvo i jedinstvo — osno- 
vano na zakonu, istini i pravici, dao Bog narodom žezla 
habsburžko:lotarinžkoga, i narodom krune sv. Stipana! 

U tih i tim sličnih razgovorih vrime je prolazilo s 
dunajskimi talasi; dodjosmo do bajske postaje, izadjos- 
mo na bajer rastavivši se s našimi poznani i s vridnim 
starinom Magjarom možda za vike. Na razstanku ipak 
izjavivši, da je prviput hrvatske želje čuo iskreno i raz- 
borito iz naših usta, obeća molit se vruće Svevišnjemu 
Bogu, da uslišane budu pravedne želje i usrićeni nesritni 
puci. 

Dao Bog, dobri starče! . 

Starac i druzi odplove put Pešte, a jas mojim dru« 
gom na kola pa u Baju. ma 


ODZIV BRATU I PRIJATELJU MAGJARU. 

Krivo makar i sjedi ali pravo reci. 

Zvači riči, da se neujides za jezik. 

Narodna poslovica. 
Pitanje, kojim sam privatno upitao bunjevačkoga 
Veterana, glasi ovako : Što mislite : imali gdi u naših 
bunjevačkih mistah u običaju, da se kod mrtvaca (poput 
Grkah i Rimljanah) najme narikač, *) narikača, t. j, koja 
žali. Čujem, da je to i sad u običaju u Katjmaru, koj obi- 
čaj vlada i sad u Dalmacii oko Špleta. Taj se običaj da- 

kako sad obratio u opivanje po meštru. a. 
Povodom pitanjah narodnjih običajah i povjestnič- 


*) Naricati, čem, nareći narikovati znači : mrtvaca glasom, w& 
riči oplakati, ožaliti. 


nih starinah po Veleučenom Presvitlom g. Ivanu Kuku- 
ljeviću, htedoh prihvatiti se tog posla. da pokupim to 
narodno blago i prinesem na žrtvenik narodnje nam po- 
vistnica. 

U toj odluci čitajući već opisane nike surodne obi- 
čaje, dodje mi do ruke knjiga ,,Kolo,“ gdi u opisu narod- 
nih zabavah od Luke Oriovčanina nadjoh slideću opaz- 
ku. Veli : ,,u ovoj igri vidi mi se onaj običaj da živi kao 
što bijaše kod Grkah i Rimljanah, da se naime narikače 
za plaću naimaju, kao što to biva joši danas okolo Sple- 
ta, kao Vuk Stefanović što svidoči. U Hrvatskoj, u Križu, 
mojima sam očima vidio, gdi najmenjače nariču. Zlo 
dakle piše g. Karlo Hietzinger u svojoj štatistici kada 
veli: ,Den Zug zur Kirche begleitet ein eigens dazu 
gemiethetes Weib, welches heulend Trauerlieder an- 
stimmt; das Gefolge singt sie mit jammernden Gebehr- 
den nach ;“ jer u ciloj Slavonii taj običaj nevlada. 

Ovo čitajući, zamislih se nije li tomu kakvi osta- 
nak i spomen u naših bunjevacah i šokacah. A stim više, 
što mi baš Katjmarskog Magjara otac jednoć pripovidao, 
da je u Katjmaru žena, koja _ kod mrtvacah žalovito na- 
riče. A sad čujem, da je to bilo u običaju kod bogatskih 
kućah i u istoj Subatici. 

Ako je dakle toga kadgod kod nas bilo, a sada ne- 
ima, zaključujem : da se je to obratilo u opivavanje po 
pivačkomu učitelju, (meštru). Pa ovaj moj zaključak 
brate Magjaru, zar te je toli bolno uvridio, da si zajadi- 
hao žaobom govoreći : ,,Zali Bože, što sei dan danas 
nahode takovih svećenikuh.““ — Velim ti: zatvori usta, 
da se glasom neodaš; te kanogod je nepravedno tvoje 
nasrtanje, tako ti je nepravedna i bez smisla tvoja žaoba. 

Veliš, ,,da po si širokoj Bački poznat,“ dakle hoćeš da 
kažeš : da poznaješ bunjevačke i sokačke običaje. Nu ve- 
lim ti da je u nutarnjih i izvanskih životnih odnošajah, 
u starinskih običajah i u posebnih vlastitostih moga bu- 
njevačkoga naroda tvoje spoznanstvo veoma uzko! — Pa 
još veliš : ,,znam da taj običaj (naricanje) do današnjega 
dana po moim prijatelju ,,Bunjevcu“ nije izkorenit.“ De 
k sebi ruke diveru, šugava je snaša! Nediraj mi u narod- 
nju svetinju. To da ja izkorenim? srce kako milostivo 
bunjevačke i šokačke majke da zagušim, da ono i u ža- 
losti nepropjeva ? sučuvaj me Bože! Znaj brate Magjaru! 
to je posebna vlastitost mojega naroda, koja je vekom 
prida mnom sveta. Rod mi se pismom rodi, pismom 
raste živi i ostari, a pismom se i u grob otprati. 

Napokon mi veliš : zadrži si ovo prid očima : ,,Pria 
dobro smisliti, pak onda ljude razsudjivati.“ Ovo je po- 
glavito načelo uljudbene kritike. Nu ti si se ovomu na- 
čelu izvinuo, te naprosto bacio Bunjevcu na obraz. Indi 
prijatelju Magjaru! neka ti je u glavi upisano pravilo 
važno za život: ,,da je uvik mudro uprezati razum, kada 
se mute. strasti.“ Pa zato u raztudjvanju ljudih, uvik 
mudro smisli, dobro uvaži, riči zvači da se neujideš za 
jezik. Bunjevac. 


RAZNE VISTI. 


— Čim su se ustanici Pariza pritili, to se na 
žalost i obistinilo. Komuna kad je već vidila da joj pos- 
lidnji sat kucnuo, zapalila je najznamenitije palače, ko- 
je su jedine bile i s kojima se svaki francus prid svitom 
dičio. Pa kad su ove nečovične čine započeli, s jugo-is- 

toka nastane vitar te sad prva varoš svita u pržina leži, 
od ognja svojih sinova pala. Tijer, pridsidnik sadašnje 
vlade, davši izvišće o ovim užasnim dilima, cilo zakono- 
davno tilo je grozne suze ronilo vrhu neprimerne pro- 
pasti svojeg sjajnog zavičaja. I pariški arcibiskup i on 
je od ruku ustanika pao. Sad su i najposlidnje bande raz- 
štrkane buntovnika ostavši za sobom u kućama i podru- 
mima oko 59,000 mrtvih, koji su ponajviše od žena 
ubijeni. 

— Države, koje su s Francuskom u susid- 
stvu, odljučile su, da begunce Pariza neće pod svoju ob- 
ranu primiti već kao proste zločince izdati jel ti kazniti. 

— Hohenvartovo ministarstvo u Austriji još 
jednako ne _ može izjadrit iz valova, koji mu poplavom 
pritu. Ne samo Cesi i Poljaci nepomično zahtivaju svoju 
samostalnost, to sad već i Sloveni u Kranjskoj hoće da 
čine. A Nimci opet zato nisu zadovoljni što ministarstvo 


željama Poljaka nadostačit hoće. 


— Nimci se strašno uzrujali protiv pape, njeg. 
svečanosti, zbog toga štoje nepogrišivost svoju izrekao. 
U Minhenu, pristolnici Bavarske, hoće da odabru anti- 
papu, nikog Dollingera. 

Turska vlada da se umili Ruskoj, one Po- 
ljake, koji su joj u službi, razpušta; a iz Bosne baš ih 
iztirava. 

— U Bosni tužni dogadjaji se sgadjaju. U No- 
vom-Pazaru 200 Srbalja u tamnicu su bačeni zbog toga 
što su prama Srbiji vruće osićali. Takodjer u Hercegovini 
najodličniji ljudi su utamničeni. 

— Ruska započela je rat u sridnjoj Azii protiv 
države, tako zvane Chive. 

— U Karlovcima srbski narodni sabor jedno- 
glasno je zaključio svoje sažalenje u zapisnik staviti, što 
Miletića u saboru nema. Sidnice se 30. Svibnja otpočeli. 


TRGOVINA I OBRTNOST. 


Cinjenik peštanski 27. Svib. Vuna zbog 


idućeg vašara nije prolazila. Nagodba je ugovorena na 
vunu grofa _Gyory od 1870-.te godine po 102—133 fr. 
— Svinji 27 — 28'/, nov.; za iznos 28!'/, nov. — Mast 
35/1, —835/, fr. — Slanina 28 —30 fr. 

CINA RANE. Pešta, 27-og Svibnja. Čisto žito ba- 
natsko: 83 fnt. 5 fr. 65—65 nov. 87 fnt. 6 fr. 15—25n; 
— tisansko, peštansko-stol.-biogr : 83 fnt. 5 fr. 60.— 70 
n. 87 fnt. 6 fr. 20—30 n.; — bačvansko : 83 fnt. 5 fr. 55 
—65 nov. 86 fnt. 6 fr. 5—10 nov. — Raž 78— 79 
fnt. 3 fr. 80—85 n. — Ječam 68—70 fnt. 2 fr. 90 n. — 
38 fr. 10n. — Zob 43—45 fnt. 2 fr. 80—90 n. — Ku 
kuruz, požunac 82 fnt. 2 fr. 95n. —3 fr. 5 n. Uzimajuć 
fnt. polag djumr. maže. : 

Baja, 27-og Svibnj. Čisto Žito : 83. fnt. 5 £. 60.n. 
Napolica 78 fnt. 3 fr. 60 n. — Raž 76 fnt. 3 fr. 20 n. — 
Ječam 66 fnt. 2 fr. — Zob 44 fnt. 2 fr. — Kukuruz 90 
fnt. 2 fr. 60 nov., sve po požunac. 


Visina vode Dunavske. 
Pešta 30-og Svibnja T“ 7“ nad 0. Požun 22-og Svibnja T/ 5“ nad 0. 


Poruke uredničtva, 
Petro-Varadin : M. uvrstiće se. — Katjmar : po, redu. 

Č O BA N. 


»nNa što mladost mi zelena 
Kad ne imam mog ljuvena ?“. 


Mlad čobane crna oka 
Ovce paso kraj potoka ; 
Al tri dive ko tri vile 
Tute pivajuć bez bile. 


Jedna piva : ,,Alaj nane ; 
Da mi tu sad moje lano: 
Ljubila bi ga srid usta 

Sladja od meda i musta!“ 


Druga piva : ,,Sunce jarko, 
Potrudi se za me malko! 
Vidi, jel drag živ u boju 
I!'on ljubi drugu koju ?“ 


Treća sercem uzdisala, 
Tužnim glasom zapivala : 


ša. am 


Pod 


Ga 


Dive vako su pivale 

I svoj postav zapirale ; 

To sve čuo lip čobane, 

Pa odpivat njima stane. 


»»Koja ima svoga mila 

njim do smrti srična bila ; 
Kojoj dragi je u boju 
Nek ne gubi virnost svoju.“ ! 


»A kojoj svog draga nije, | 
Nek joj da Bog sto mož prije : 
Evo čoban, šta će bolje, 
Primiće je drage volje !!“ 

Za Czuczorom po našem duhu priveo 


Jukich. 


RAZGOVOR PUČKI O VIRI. 
PRIRADIO IZ ČESKOGA PETRIEVČANIN. 


Prošloga lita sastala se u nikom mistu tri Bunjev- 
ca i to : jedan majstor, drugi seljak a treći djak došavši 
iz varoši kući na Roo Ova trojica povedoše medju 
ostalim slideći razgovor 

Majstor. Danas sam opet štio naše Bunjevačke 
i Šokačke novine. 

D jak. Što dakle nova? 


Majstor. Najnovije je to, da se u Francuzkoj 
još nepristano tuku. 
Seljak. "To je žalostno, tko će za taj rat jednoč 


prid Bogom odgovarati ? 

Majstor. To je deveta briga, jer današnji tobož 
prosviceni u pakao noviruju. 

Seljak. Ništa zato, mogu se oni ipak u paklu 
sastati. 

Djak. Dragi komšija! Zar vi još virujete u pa- 
kao? Najučeniji ljudi toga neviruju, dapače jedan od 
njih dokazuje, da jo čovik ništo malo pametnija životinja 
te da neima neumrle duše. 

Seljak. Ti dokazuju i to, da nije Boga. 

Majstor. Vi mislite Vogta, koji putujuć od va- 
roši do varoši za 5 forintih dokazuje svakomu da je čo- 
vik majmun (opica). Ja se tomu čudim; kad bi ja bio 
jednomu od Vogtovih slušaocah rekao, da je magarac, 
sigurno bi me iztirao a možda i izlupao; a taj Vogt svima 
reče, da su majmuni, a oni mu zato 5 forintih platiše. Nu 
ti djače, koji svašta učiš, kaži mi, kako je ovaj svit po- 
stao, kad Boga nije ? 

Djak. Nije to baš tako lahko dokazati, ali ipak ću 
vam ništo reći; vidite, prije nego što jo avit postao ono, 


što je sada, bijahu čestice, iz kojih svit sastoji, posvuda 
razpršene ; ove čestice tako dugo su se medju sobom mi- 
šale i spajale, dokle god nije iz njih ovaj svit postao. 

Majstori seljak. Ha, ha, djače, ti se misliš 
danas s nama šaliti. 

Djak. Kakva šala! Današnji učenjaci tako tuma- 
če postanak svita. 

Majstor. To je smišno! Nu šlušajte me, ništo ću 
vam pripovidati. Kad sam bio još kalfa, darovao mi maj- 
stor jedne sate. Ove sate dugo su dobro išle, ali napokon 
pokvaru se. Pomislih u sebi, hajde da nove sate načinim. 
Uzeh komad srebra i stakla te postavih oboje u možar, 
u kojem mi žena mak tući običaje. Dugo i dugo sam to 
tuko. — Sada bacih stučeno srebro i staklo u vatru za- 
tim u vodu, u kojoj sam rečene stvari tako dugo mišao, 
dok nisam vidio, da su sati gotovi i najlipše uredjeni. 

Djak. Majstore, vi nas za dicu držite! 

Seljak. Vi se s nama šalite. 

Majstor. Vi sudite, da so šalim, a učeni ljudi, 
koji dokazuju, da je svit mišanjem i spajanjem česticah 
postao, istinu govore ? 

Djak. Pravo imate majstore ; i ja nalazim, da kao 
što je vaše sate sadžija načinio, tako isto načinio je ovaj 
svit niki višji majstor, kojega:Bogom zovemo. Ali ako- 
prem Boga ima, ipak neslidi odatle, da je i pakla. 

Majstor. Za Boga miloga, što govoriš! 

Slušaj samo, opet cu ti ništo "pripovidati. 

Moj komšija Jozo ima lipoga konja Vranca, koga 
on nebi dao izpod dvi stotine forintih. Davao sam mu 
za njega 190 forintih, ali on veli, da izpod dvi stotine 
neima ni govora, jer će na budućem vašaru za sigurno 
dvi stotine forintih za njega dobiti. Uzmimo slučaj, da 

ga je zbilja na vašaru za 200 forintih prodao te se po 
običaju na aldomaš u birtiju navratio. Ja pako znajuc za 
to, čekao sam ga na putu, kojim se ja on noću kuci vra- 
ćao. Dočekav ga, navalim na njega te mu novce i kožuh 
otmem neslušajuć jauka ijadikovanja. — Sto bi ste vi 
o meni sudili? Vidite, pamet vam veli, da sam ja zlo či- 
nio. Nije dakle svejedno činio čovik dobro ili zlo. Vaš 
razum veli, da bi ja za onaj zločesti čin kaznu zaslužio. 
A tako isto svakoga čovika razum razlučuje dobro od 
zla te sudi da dobar čovik nagradjen a zločest kaznjen 
biti ima. Jeda li je pako svakomu zločestomu čoviku na 
ovom svitu zlo, a dobromu dobro? Zaista ne. Koliko zlih 
ljudih ima, koji po svojoj volji žive nepazeć ni na Božji 
ni na crkveni zakon! Kolikoput se dogodi, da ovi zlikov- 
ci uživaju dobra ovoga svita, dočim ljudi pobožni, ćudo- 
redni, bližnjemu dobro želeći i čineći čestoputah neimaju 
ni toliko, koliko potribuju za svagdanji života kraj toga 
bivaju prizirani i izsmihavani od zlikovacah. Sto dakle 
sudite, što li mislite, hoće li oboje vrsti ljudem jednako 
biti posli smrti, osobito ako ih smrt iznenada budi u do- 
bru budi u zlu nadje te pokosi? Nikad! Ko ijole ništo 
pameti i svisti ima, pripoznatiće, da mora i po smrti ži- 
vota biti, da dobri ljudi nagradu a zločesti kaznu primiti 
mogu. Ta kazna jest pakao. U tom paklu čamiće zli- 
kovci. 


Djak. To sve rado virujem, majstore, jer znam, 
da je vira u Boga i neumrlost duše zalog čovičanskoga 
blaženstva. Vira u Boga, neumrlost duše i odplata po 
smrti to sve sačinjava priporodjeni, naravni virozakon. 
To sve uči i zdrav razum. To dakle virujem ali u ostala 
prazno-virstva nevirujem. 


(Slidi.) 


O ZDRAVLJU. 


= Zdravlje je glavnina, koja obilnu kamatu donosi, 
svakom pravom kršćaninu. 
Da nije čovika na svitu, ko bi kazo što je lipo, dobro 
i pravo ? Al sve to svoju cinu samo kod zdravog čovika 
nalazi. Boležljivom čoviku ako si pokazo jednu grudvu, 
ili komad zlata, jednaku si uslugu steko, ni za jedno ni 
za drugo neće ti zahvalit, pa to ne samo u tvarnom već 
i u duševnom stanju. U kakvim ge doticanju nalazi duša 
s tilom, time neka učeni taru glave svoje, ako koristnijeg 
rada ne nalaze, nama je dosta znati, što izkušani ljudi 
govore, du u zdravom tilu zdrava obituje duša. Poštivat 
dakle i uzdržavaće zdravlje kršćanin ne samo zato, da 
kadrim postane sve svoje obiteljne i gradjanske dužnosti 
izvršivat, već da može i kripostne cine uilovat, pa što 
višje u kraljevstvo nebesko se uzpeti. Istina, da mloge 
bolesti napadaju čovika i bez njegova sudilovanja, al 
nitko neće tajiti, da mal ako nije odveć više takvih, koje 
voljno na se nalažemo. A buduč to što se sgadja s poje- 
dini ljudi, uvik ima svoj upliv i u narod, zato neće sko- 
diti koju o zdravlju prosboriti. Istina da ja nisam ličnik 
ili hkar, al 1 ne kanim o likovi ili načinu ličenja govoriti, 
buduć da to u moj dilokrug nespada; to rado ustupljam 
onoj braći, koji su tu plemenitu znanost za cil svojeg ljud- 
skog dilovanja odabrali. Ja sam rad samo mojeg roda 
pozornost na one okolnosti i sridstva svrniti, od kojih 
zavisi uzdržanje zdravlja osobena i obiteljna. 


Ako čovika u nizu stvorova smatramo, htili ili neh- 
tili, moramo na ono osvidočenje doći : da je njemu rad- 

nja od stvoritelja kao neobhodno sridstvo žića za svu 
prirodu naložena. 

Sve ono što okolo čovika i sčovikom, košto i ono o 
čem čovik i kućevne živine živu, čovik mora opravljat, 
spravljat i pripravljat, što toliko čini: ko radit. Indi rad- 
nja mora biti jedno najodljučnije orudje za uzdržavanje 
zdravlja čovičjeg. Sto god dakle većma čovik navikne 
na radnju, i što mu većma ova postane prirodna kao san, 
Jilo i piće, to će postat čovik kripkiji i zdraviji; odkud 
lasno može uvidit i najprostii čovik, da kad se badavluku 
poda, opravlja put onim bolestima, koje zasidaju i iz- 
čekivaju pogodnu priliku, da se što lakše u tilo i dušu 
čovika uvuku. 

Ne drugčie ova okolnost pokaziva takodjer, da se 
po radu i poslu otvaraju vrila, iz_ kojih se crpi zdravlje 
tila i duše. Oni dakle roditelji koji priznaju dužnost, da 
valja dite od kolivke navadjat na nabožnost, da se ova 
jednako izvijava s pameću i srcem : neće tajiti, da dite 
triba i u poslenost uvadjat. 

To je kripost, koja mora u čoviku i s čovikom razti. 
Taki dakle odgojitelji, koji svoju dicu od prvo nevino 
doba, u rad neuvadjaju, ne mogu se drukčie smatrati, već 
kao zlotvori čovičanstva. To je po ljudstvo na poslidku 
svejedno, bila to pridsuda stališna ili prosta neznanost, 
buduć su posledice jednake, to jest oslabljenje i umrt- 
vljenje tila. No taki sigurno nisu dostojni hvale radi 
truda odhranenja. Odveć se varaju oni odgojitelji, koji 
scine, da su svojoj dužnosti dostačili, ako je koje dite po 
njevih ruku do muževsko doba životom dospilo. Ovakih 
uspomena ni s gledišta duševnog ni tvarnog neće biti 
blagoslovljena. 

Rad je dakle prvo orudje za uzdržavanja zdravlja. 

Radi čega badavadžie u društvenom životu triba 
smatrati, kano ono zelje u srid močvara, koje zato izdiže 
svoje glave, kadkad i cvatom nakićene, da čist zrak 
otruju, i život po čovika i živinu okuže. A poklem je sva- 
kog poštenog Slaviana želja, da njegov rod bude snažan 
i kripak, nastojaće da taj navikne i za svoju dicu podo- 
ban rad tražiti, ništa tako ne slabi, i u puko siromaštvo 
ne tira naš rod košto običaj da dica ostaju bezposlena. 
Ovog pogibeljive posledice prije nisu se mogle uvidjat, 
dok smo se s našim govedama i argelama tako širit 
mogli ko jednoč praotca Jakova sinovi u pustinjama. Od 
kako se ne miri više hatar na jaćem konju, niti posid 
štrangom, već gvozdenim lancom koji se no oteže, od to 
doba, od kakoje više plugova nego rogova i ako svako 
dite neradi: to će mo zaostat, pa ća sve drugi prid nama 
pograbit. Al poklem na svaku radnju da bude umitna 1 
plodna, triba uma i volje, ato se obadvoje razviju u crk- 
vi na nauku i škuli po znanosti: svaki rodoljub triba da 
savitom i primerom navaija braću da oni svoju dicu ta- 
mo salju. A poklem je množe roditelja, koji dicu nemo- 
gu da zaodiju knjigama i papirom obskrbe to mislim : da 
će se nadmećat oni obraženi Bunjevci, koji na jeziku no- 
se želju obrazovanja svojeg roda; pa će polagat svote 
zakladne, i polaziće od kuće do kuće da prinoske izkup- 
ljaju i zaklade sastavljaju, iz kojih će se haljinice, knji- 
žice, papir, pera za siromake nabavljati. Ako to nečine, 
onda neka svaki čovik već jedanput uvidi, da to nisu 
prijatelji već najveći neprijatelji svojeg roda, koji svaki 
pokret pod različiti uzroci ugušavaju, ne radi druge 
stvari, već da_im rod u gluposti ostane, i tako naminje- 
noj propasti što prije i sigurnie pripadne. 

(Slidi) 

